Document ID: 32006R1262

ΚΑΝΟΝΙΣΜΌΣ (ΕΚ) αριθ. 1262/2006 ΤΗΣ ΕΠΙΤΡΟΠΉΣ
της 23ης Αυγούστου 2006
για την τροποποίηση του κανονισμού (ΕΚ) αριθ. 51/2006 του Συμβουλίου σχετικά με τον κατάλογο των σκαφών που διεξάγουν παράνομη, λαθραία και άναρχη αλιεία στον Βορειοανατολικό Ατλαντικό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 51/2006 του Συμβουλίου, της 22ας Δεκεμβρίου 2005, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το σημείο 13.2 του παραρτήματος III,
Εκτιμώντας τα ακόλουθα:
(1)
Από το 1981, η Ευρωπαϊκή Κοινότητα είναι συμβαλλόμενο μέρος στη σύμβαση για τη μελλοντική πολυμερή συνεργασία στην αλιεία του Βορειοδυτικού Ατλαντικού (2).
(2)
Το Μάιο του 2006, η Επιτροπή Αλιείας Βορειοανατολικού Ατλαντικού (NEAFC) εξέδωσε σύσταση για την τροποποίηση του καταλόγου των σκαφών, για τα οποία έχει επιβεβαιωθεί ότι έχουν ασκήσει παράνομη, λαθραία και άναρχη αλιεία. Πρέπει να εξασφαλιστεί η εφαρμογή των συστάσεων στην κοινοτική έννομη τάξη.
(3)
Ως εκ τούτου, ο κανονισμός (ΕΚ) αριθ. 51/2006 πρέπει να υποστεί ανάλογη τροποποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προσάρτημα 4 του παραρτήματος ΙΙΙ του κανονισμού (ΕΚ) αριθ. 51/2006 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Αυγούστου 2006.

Labels: 6